পুলিশ জানায়, হরতাল-অবরোধে মিছিল বের করে নাশকতা অবরোধকারীরা। তারা অতর্কিত হামলা চালিয়ে গাড়ি ভাঙচুর ও আগুন দিয়ে পালিয়ে যায়। বিভিন্ন পয়েন্টে গোপন ক্যামেরা বসানোয় তাদের শনাক্ত করা সহজ হচ্ছে। পাশাপাশি মিছিলের প্রস্তুতির সময় ঝটিকা অভিযান চালিয়ে তাদের আটক করা হচ্ছে। মিছিল ছত্রভঙ্গও করা হচ্ছে। গত মঙ্গলবার সিসি ক্যামেরার সাহায্যে নগরীর চৌহাট্টা ও দর্শনদেউড়ী থেকে পুলিশ ১২ জন ছাত্রদল ও ছাত্রশিবির কর্মীকে আটক করেছে।